钦定古今图书集成/明伦汇编/人事典/第087卷 > 申鉴 > 《村居卧病三首》前人
## 钦定古今图书集成/明伦汇编/人事典/第087卷 > 申鉴 > 《村居卧病三首》前人

戚戚抱羸病，悠悠度朝暮。夏木才结阴，秋兰已含露。
前日巢中卵，化作雏飞去。昨日穴中虫，蜕为蝉上树。
四时未尝歇，一物不暂住。唯有病客心，沉然独如故。

又

《新秋久病》客，起步村南道。尽日不逢人，虫声遍荒草。
西风吹白露，野绿秋仍早。草木犹未伤，先伤我怀抱。
朱颜与元鬓，强健几时好。况为忧病侵，不得依年老。

又

《种黍三十亩》“雨来苗渐大。种䪥二十畦，秋来欲堪刈。
望黍作冬酒，留䪥为春菜。荒村百物无，待此养衰瘵。
葺庐备阴雨，补褐防寒岁。病身知几时，且作明年计。”